**Informácia pre verejnosť podľa § 24 ods. 1 a oznámenie o predložení zámeru podľa § 23 ods. 1 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov ( ďalej len „zákon“).**

1. Okresný úrad Revúca, odbor starostlivosti o životné prostredie, Komenského 40, 050 01 Revúca,oznamuje verejnosti, že navrhovaná činnosť „Bioplynová stanica Jelšava III“ podlieha zisťovaciemu konaniu podľa § 18 ods. 2 písm. b) zákona.

|  |  |
| --- | --- |
| **Príslušný orgán** | Okresný úrad Revúca  Odbor starostlivosti o životné prostredie  Komenského 40  050 01 Revúca |
| **Názov navrhovanej činnosti** | „Bioplynová stanica Jelšava III“ |
| **Miesto realizácie** | Katastrálne územie Jelšava, parcelné čísla: C-KN: 2339/2, 2339/7, 2339/6, 3013, 3025, 3026/2, 3027, 3029, 3063, 3064, E-KN: 1818 |
| **Predmet činnosti** | Vybudovanie a prevádzka bioplynovej stanice Jelšava III so vstupnými surovinami – biologicky rozložiteľné odpady (BRO) z komunálneho odpadu – 20 01 a potravinársky a iný odpad (mimo komunálneho odpadu 20 01), ktoré budú mať charakter nie nebezpečných odpadov. Medziproduktom bude vyrobený bioplyn použitý na pohon kogeneračnej jednotky. Výstupom bude elektrická energia a teplo. |
| **Navrhovateľ** | PRIMA Revúca, s.r.o., Mokrá Lúka 278, 050 01  Revúca |

1. Okresný úrad Revúca, odbor starostlivosti o životné prostredie, Komenského 40, 050 01 Revúca ako príslušný orgán štátnej správy na posudzovanie vplyvov na životné prostredie podľa § 5 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, § 3 ods. 1 písm. e) zákona č. 180/2013 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov a § 53 ods. 1 písm. c) a § 56 písm. b) zákona, podľa § 18 ods. 3 zákona č. 71/1967 Zb. o správnom konaní (správny poriadok) v znení neskorších predpisov začal správne konanie vo veci posudzovania predpokladaných vplyvov na životné prostredie dňom 20. 01. 2020 doručením zámeru navrhovanej činnosti navrhovateľom. Dátum rozposlania oznámenia – 24. 01. 2020.
2. Informácie o navrhovanej činnosti alebo jej zmene, ktorá je predmetom tohto konania je možné získať u príslušného orgánu a povoľujúceho orgánu.
3. Druh požadovaného povolenia navrhovanej činnosti podľa osobitných predpisov:

-územné rozhodnutie a stavebné povolenie podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

1. Neuvádzame.
2. Relevantné informácie sú sprístupnené v Informačnom systéme EIA/SEA na adrese: [www.enviroportal.sk](http://www.enviroportal.sk).
3. Podľa § 23 ods. 3 zákona dotknutá obec do troch pracovných dní od doručenia zámeru informuje o ňom verejnosť na úradnej tabuli obce a zároveň oznámi, kde a kedy možno do zámeru nahliadnuť, v akej lehote môže verejnosť podávať pripomienky a miesto, kde sa môžu pripomienky podávať. Zámer musí byť verejnosti sprístupnený najmenej po dobu **21 dní** od zverejnenia informácie o jeho doručení. Verejnosť môže doručiť svoje písomné stanovisko k zámeru príslušnému orgánu do **21 dní** od zverejnenia zámeru na webovom sídle ( v Informačnom systéme EIA/SEA na adrese: [www.enviroportal.sk](http://www.enviroportal.sk)), alebo od zverejnenia oznámenia dotknutou obcou na adresu:

**Okresný úrad Revúca**

**Odbor starostlivosti o životné prostredie**

**Komenského 40**

**050 01 Revúca**

Písomné stanovisko sa považuje za doručené, aj keď bolo v určenej lehote doručené dotknutej obci.

|  |  |
| --- | --- |
| **Povoľujúci orgán** | Mesto Jelšava, stavebný úrad |

1. Dotknutá verejnosť má postavenie účastníka v konaniach uvedených v tretej časti zákona a následne postavenie účastníka v povoľovacom konaní k navrhovanej činnosti alebo jej zmene, ak uplatní postup podľa § 24 ods. 3 alebo ods. 4 zákona, ak jej účasť v konaní už nevyplýva z osobitného predpisu. Právo dotknutej verejnosti na priaznivé životné prostredie, ktorá prejavila záujem na navrhovanej činnosti alebo jej zmene postupom podľa § 24 ods. 3 alebo ods. 4 zákona, môže byť povolením navrhovanej činnosti alebo jej zmeny alebo následnou realizáciou navrhovanej činnosti alebo jej zmeny priamo dotknuté. Verejnosť má právo podať odvolanie proti rozhodnutiu o tom, či sa navrhovaná činnosť alebo jej zmena má posudzovať podľa zákona (ďalej len „rozhodnutie vydané v zisťovacom konaní“), alebo proti záverečnému stanovisku aj vtedy, ak nebola účastníkom zisťovacieho konania alebo konania o vydaní záverečného stanoviska alebo jeho zmeny. Za deň doručenia rozhodnutia sa pri podaní takého odvolania považuje pätnásty deň zverejnenia rozhodnutia vydaného v zisťovacom konaní podľa § 29 ods. 15 zákona alebo záverečného stanoviska príslušným orgánom podľa § 37 ods. 6 zákona. Verejnosť podaním odvolania zároveň prejaví záujem na navrhovanej činnosti a na konaní o jej povolení.
2. Okresný úrad Revúca, odbor starostlivosti o životné prostredie oznamuje, že podľa § 33 ods. 2 zákona č. 71/1967 Zb. o správnom konaní (správny poriadok) účastníci konania a zúčastnené osoby majú možnosť, aby sa pred vydaním rozhodnutia mohli vyjadriť k jeho podkladu i k spôsobu jeho zistenia, prípadne navrhnúť jeho doplnenie. Do spisu je možné nahliadnuť (robiť z neho kópie, odpisy a výpisy) na príslušnom úrade.